CELEX: C2005/155/18
Language: da
Date: 2005-06-25 00:00:00
Title: Sag C-191/05: Sag anlagt den 28. april 2005 af Kommissionen for De Europæiske Fællesskaber mod Den Portugisiske Republik

25.6.2005   
            
            
               DA
            
            
               Den Europæiske Unions Tidende
            
            
               C 155/9
            
         Sag anlagt den 28. april 2005 af Kommissionen for De Europæiske Fællesskaber mod Den Portugisiske Republik
   (Sag C-191/05)
   (2005/C 155/18)
   Processprog: portugisisk
   Ved De Europæiske Fællesskabers Domstol er der den 28. april 2005 anlagt sag mod Den Portugisiske Republik af Kommissionen for De Europæiske Fællesskaber ved Michel van Beek og António Caeiros, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Den Portugisiske Republik har tilsidesat sine forpligtelser i henhold til artikel 4, stk. 1, i Rådets direktiv 79/409/EØF (1) af 2. april 1979 om beskyttelse af vilde fugle, idet den har ændret afgrænsningen af det særligt beskyttede område (SBO) »Moura, Mourão e Barrancos«, hvorved områder, der er hjemsted for vilde fuglearter, hvis beskyttelse begrundede betegnelsen som særligt beskyttet område, blev udelukket.
            
         
               2.
            
            
               Den Portugisiske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   
               1)
            
            
               Det særligt beskyttede område »Moura, Mourão e Barrancos« blev den 23. september 1999 oprettet af den portugisiske regering ved Decreto-Lei (lovdekret) nr. 384-B/99 af 23. september 1999. Grænserne for dette særligt beskyttede område er fastsat i bilag XXIV til det nævnte lovdekret.
            
         
               2)
            
            
               Det fremgår af de oplysninger, som de portugisiske myndigheder har fremlagt, at ændringen af afgræsningen af det særligt beskyttede område »Moura, Mourão e Barrancos« ved Decreto-Lei nr. 141/2002 af 20. maj 2002 ikke er videnskabeligt begrundet. Det følger imidlertid af Domstolens praksis, at udelukkelse af arter, hvis beskyttelse er blevet anset for nødvendig, kun kan foretages, hvis dette er videnskabeligt begrundet.
            
         
      (1)  EFT L 103, s. 1.